ਦਰਾਵੜ ਕਿਲ੍ਹਾ ਭੱਟੀ ਕਬੀਲੇ ਦੇ ਇੱਕ ਰਾਜਪੂਤ ਹਾਕਮ ਰਾਏ ਜੱਜਾ ਭੱਟੀ ਨੇ ਬਣਵਾਇਆ ਸੀ। ਇਹ 9ਵੀਂ ਸਦੀ ਵਿੱਚ ਜੈਸਲਮੇਰ ਅਤੇ ਬਹਾਵਲਪੁਰ ਖੇਤਰਾਂ ਦੇ ਇੱਕ ਰਾਜਪੂਤ ਸਰਬਸ਼ਕਤੀਮਾਨ ਰਾਜੇ, ਰਾਵਲ ਦਿਓਰਾਜ ਭੱਟੀ ਨੂੰ ਸਰਧਾਂਜਲੀ ਵਜੋਂ ਬਣਵਾਇਆ ਗਿਆ ਸੀ। ਉਸ ਦੀ ਰਾਜਧਾਨੀ ਲੋਧਰੁਵਾ ਸੀ। ਕਿਲ੍ਹੇ ਨੂੰ ਸ਼ੁਰੂ ਵਿੱਚ ਡੇਰਾ ਰਾਵਲ ਦੇ ਤੌਰ ਤੇ ਜਾਣਿਆ ਜਾਂਦਾ ਸੀ ਅਤੇ ਬਾਅਦ ਨੂੰ ਇਹ ਡੇਰਾ ਰਾਵਰ, ਕਿਹਾ ਜਾਣ ਲੱਗ ਪਿਆ, ਜੋ ਕਿਸਮੇਂ ਦੇ ਬੀਤਣ ਨਾਲ ਦਰਾਵੜ, ਇਸ ਦੇ ਮੌਜੂਦਾ ਨਾਮ ਨਾਲ ਮਸ਼ਹੂਰ ਹੋ ਗਿਆ।